OR-BCP ลดราคาน้ำมันดีเซล 50 สต. มีผลพรุ่งนี้
OR-BCP ประกาศลดราคาน้ำมันดีเซลลิตรละ 50 สต. มีผลพรุ่งนี้ (10 ก.ค.)
OR-BCP ประกาศลดราคาน้ำมันดีเซลลิตรละ 50 สต. มีผลพรุ่งนี้ (10 ก.ค.)
9 ก.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก ปิโตรเลียม จำกัด (มหาชน) หรือ BCP ปรับลดราคาขายปลีกน้ำมันเฉพาะกลุ่มดีเซลลงลิตรละ 50 สตางค์ มีผลตั้งแต่เวลา 05.00 น. วันพรุ่งนี้ (10 ก.ค.64) เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ ส่วนดีเซล B7 อยู่ที่ลิตรละ 28.79 บาท, B10 ลิตรละ 25.79 บาท และ B20 ลิตรละ 25.54 บาท
ส่วนกลุ่มเบนซินและแก๊สโซฮอล์ราคายังคงเดิม โดยน้ำมันเบนซิน ออกเทน 95 ของ PTT Station อยู่ที่ลิตรละ 36.86 บาท, แก๊สโซฮอล์ 95 ลิตรละ 29.45 บาท, แก๊สโซฮอล์ 91 ลิตรละ 29.18 บาท, E20 ลิตรละ  27.94 บาท และ E85 ลิตรละ 22.79 บาท
